**Proiect STANDARDE DE DOTARE MINIMĂ A INSTITUȚIILOR DE EDUCAȚIE TIMPURIE**

**Notă informativă**

***STANDARDELE MINIME DE DOTARE A INSTITUȚIEI DE EDUCAȚIE TIMPURIE*** *(SMDIET)* reprezintă un sistem de norme referitoare la nivelul de dotare minimă, căruia trebuie să corespundă instituția de educație timpurie (IET) și constituie o parte componentă a ansamblului de documente normative. Elesunt baza pentru asigurarea autoevaluării și evaluării obiective a instituției și a calității activității managerului, cadrului didactic și non-didactic, fondatorului/prestatorului de servicii educaționale și de îngrijire și stabilirea priorităților de dezvoltare strategică instituțională.

La elaborarea *SMDIET* s-a ţinut cont de cadrul normativ şi de politici existent, de realizările (dar şi deficienţele) politicilor naţionale şi sectoriale implementate anterior, de exigenţele integrării europene, de experienţa naţională şi internaţională din domeniu, de necesităţile sociale şi educaţionale. *SMDIET* corelează cu documentele de politici educaționali, cu reformele demarate în sistemul educațional preșcolar, cu reforme în alte domenii ce reprezintă o continuitate operaţională a acţiunilor proiectate în Strategia Naţională de Dezvoltare „Moldova - 2020", Strategia sectorială „Educație-2020” și în Codul Educației al Republicii Moldova nr.152 din 17.07.2014.

 *SMDIET* stipulează norme de dotare tehnico-materială și didactico-metodică pentru toate cele 11 compartimente structurale ale IET.

Beneficiarii acestui document sunt:

* ***Fondatorii IET/furnizorii*** de servicii de îngrijire și educație pentru copiii cu vârsta 1-3 și 3-6 (7) ani și managerii IET – în procesul de elaborare a bugetului instituției, de organizare/prestare a serviciului de îngrijire și educație, pentru care a primit autorizația de funcționare și asigurarea calității acestuia, precum și pentru elaborarea traseului de dezvoltare instituțională;
* ***Cadrele didactice și non-didactice*** – pentru organizarea procesului educațional și de îngrijire de calitate, conform particularităților de vârstă și necesităților individuale ale copiilor de diverse vârste;
* ***Părinții*** – pentru monitorizarea calității serviciilor educaționale și de îngrijire oferite de IET și realizarea partenerialului cu IET în scopul îmbunătățirii acestora.
* ***Evaluatorii externi*** abilitați cu rol de evaluare, monitorizare și control - pentru aprecierea nivelului de dotare al instituției, și, respectiv, al calității serviciilor prestate, elaborarea instrumentelor de monitorizare și evaluare, elaborarea recomandărilor pentru dezvoltarea instituțională.
* ***Conceptorii/elaboratorii și furnizorii*** de utilaje, inventar, materiale didactice, jucării, cărți - pentru asigurarea dezvoltării copiilor cu vârsta cuprinsă între 1 și 7 ani.

Elaborarea *SMDIET* a fost precedată de desfăşurarea unor studii şi analize complexe în domeniul educaţiei timpurii, consultări ample cu reprezentanţii mediului pedagogic, ai autorităţilor administraţiei publice locale şi centrale, ai societăţii civile şi cu alte părţi interesate, care constituie un vast suport informaţional pentru identificarea problemelor şi a soluţiilor privind modernizarea şi dezvoltarea domeniului educației timpurii în țară.

Maria Vrânceanu, consultant DÎP

e-mail: maria.vranceanu@yahoo.com